Diari Oficial de la Generalitat Valenciana


Sumari del DOGV 8639, del 20-09-2019 (2019/8720)

RESOLUCIÓ d'11 de setembre de 2019, de la Conselleria d'Educació, Cultura i Esport, per la qual s'adjudiquen les subvencions a la participació en fires internacionals del sector del llibre.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8720


Data del document
:   11-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de setembre de 2019, de la Conselleria d'Educació, Cultura i Esport, per la qual s'adjudiquen les subvencions a la participació en fires internacionals del sector del llibre. [2019/8720]  
Mitjançant l'Ordre 10/2017, de 31 de març, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017). Per Resolució de 26 de març de 2019, de la Conselleria d'Educació, Investigació, Cultura i Esport, es convoquen per a l'exercici 2019 les subvencions a la participació en fires internacionals del sector del llibre (DOGV 8519, 01.04.2019).  
Consta acreditat que hi ha consignació pressupostària suficient en la línia S8145000, del programa 56.35.56.313.65, del capítol IV, dels pressupostos de la Generalitat per a l'any 2019, dotada amb 20.000 euros per a atendre les obligacions derivades d'aquesta resolució.  
D'acord amb els preàmbuls de les esmentades Ordre 10/2017, de 31 de març, i Resolució de 26 de març de 2019, reguladores d'aquestes subvencions a la participació en fires internacionals del sector del llibre, aquestes ajudes tenen la consideració d'ajudes de minimis, d'acord amb l'article 3 del Reglament (UE) número 1407/2013, de la Comissió, de 18 de desembre de 2013, i en cap cas aquestes subvencions podran superar l'import màxim total de 200.000 euros en un període de tres exercicis fiscals (l'exercici fiscal corrent i els dos exercicis anteriors).  
  
Acabat el termini de presentació de sol·licituds, acompanyades de la documentació corresponent, es va reunir la comissió tècnica d'avaluació constituïda a aquest efecte, la qual ha valorat les sol·licituds d'acord amb els criteris establits en l'article seté de la Resolució de 26 de març de 2019, per la qual es convoquen aquestes subvencions, i ha elevat l'informe a l'òrgan competent perquè formule la proposta de resolució corresponent. Vista aquesta proposta, i de conformitat amb l'article dotze de la Resolució de 26 de març de 2019, per la qual es convoquen les subvencions, resolc:  
  
Primer  
Concedir a les entitats que se citen a continuació les ajudes econòmiques següents per un import total de 17.576,86 euros, en concepte de transferències corrents, que es faran efectives amb càrrec al pressupost de l'any 2019 de la Generalitat, dins de l'aplicació pressupostària 07.48.24.753.53, capítol IV, i de la línia S8145000, denominada «Ajuda a participació en fires del sector del llibre»:  
Segon  
Desestimar la sol·licitud presentada per Fun Readers Editorial, CB, per no complir el requisit per a ser beneficiari segons el que es regula en l'article 3 de les bases reguladores d'aquest procediment.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició s'haurà d'interposar davant del conseller d'Educació, Cultura i Esport, en el termini d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant dels jutjats contenciosos administratius de la Comunitat Valenciana en el termini de dos mesos, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 11 de setembre de 2019.- La directora general de Cultura i Patrimoni, p. d. (R 26.03.2019, DOGV 8519): Carmen Amoraga Toledo.